Det er vigtigt, at du vasker dine bh’er rigtigt for at få den bedste holdbarhed. Vasker du dem for ofte eller forkert, vil de nemlig blive slidt hurtigere.
En brystholder skal vaskes, når du har haft den på 4-5 gange. Du behøver altså ikke vaske den efter hver brug. For at få den bedste holdbarhed kan du vaske dine brystholdere i hånden og evt. lægge dem i blød først.
Har du ikke tid til det, er det vigtigt at du maskinvasker dem med et skånsomt program. Derudover kan det være en god idé at bruge en vaskepose. Men ellers følg anvisningen på mærket.